ZAPISNIK

s 6. sjednice Vijeća Mjesnog odbora Medvedgrad,
održane 13. studenoga 2025., s početkom u 19 sati u prostoru Mjesnog odbora Medvedgrad, Mikulići 189


Nazočni članovi Vijeća Mjesnog odbora Medvedgrad: Petra Fabijančić, Tomislav Grmovšek, Zlatko Kruc, Vesna Makar, Gorana Marin, Mario Tudjek, Danijel Vuk
Nenazočni članovi Vijeća Mjesnog odbora Medvedgrad:


Predsjedava Mario Tudjek, predsjednik Vijeća


Zapisnik vodi: Ivan Dubravac


Sjednicu otvara predsjednik Mario Tudjek, konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora Medvedgrad.

Bez rasprave, jednoglasno, Vijeće prihvaća tekst zapisnika 5. sjednice Vijeća.

Predsjednik predlaže dopunu dnevnog reda: točka 5. Zaključak o prijedlogu osobe za obavljanje poslova Izvršitelja u prostoru Mjesnog odbora Medvedgrad u 2026.

Na prijedlog predsjednika, vijeće jednoglasno utvrđuje


Dnevni red

1. Zaključak o prijedlogu za oslikavanje zida na autobusnom stajalištu u ulici Mikulići kod kbr. 189 – donošenje zaključka
1. Zaključak o postavljanju prometnog znaka upozorenja na oštar zavoj i zabrane parkiranja u ulici Supleti kod kbr. 10 – donošenje zaključka
1. Zaključak o mogućnosti postavljanja kamera za nadzor brzine na području Mjesnog odbora Medvedgrad – donošenje zaključka
1. Zaključak o redovnom korištenju prostorija Mjesnog odbora Medvedgrad - Hrvatska stranka prava – donošenje zaključka
1. Zaključak o prijedlogu osobe za obavljanje poslova Izvršitelja u prostoru Mjesnog odbora Medvedgrad u 2026.
1. Pitanja, prijedlozi i obavijesti







Ad. 1. 	Zaključak o prijedlogu za oslikavanje zida na autobusnom stajalištu u ulici Mikulići kod kbr. 189 – donošenje zaključka

Predsjednik informira vijećnike o predmetu rasprave i odlučivanja.

Vijeće jednoglasno donosi

Z A K LJ U Č A K
o prijedlogu za oslikavanje zida na autobusnom stajalištu
u ulici Mikulići kod kbr. 189

1. Vijeće Mjesnog odbora Medvedgrad raspravljalo je o prijedlogu Udruge navijača Dinama vezano za oslikavanje zida u ulici Mikulići kod kbr. 189 (okretište autobusne linije 127).

1. Pozivaju se podnositelji prijedloga da ga predstave Vijeću Mjesnog odbora Medvedgrad, s obzirom na želju Vijeća da na oslikanom zidu, uz navijačke, budu dobro istaknuti i motivi kvarta u kojem se nalazi.

1. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost.    


Ad. 2. Zaključak o postavljanju prometnog znaka upozorenja na oštar zavoj i zabrane parkiranja u ulici Supleti kod kbr. 10 – donošenje zaključka

Predsjednik informira vijećnike o predmetu rasprave i odlučivanja.

Vijeće jednoglasno donosi

Z A K LJ U Č A K

o postavljanju prometnog znaka upozorenja na oštar zavoj i zabrane parkiranja u ulici Supleti kod kbr. 10 – donošenje zaključka

1. Vijeće Mjesnog odbora Medvedgrad raspravljalo je o zahtjevu postavljanje prometnog znaka upozorenja na oštar zavoj i zabrane parkiranja u ulici Supleti kod kbr. 10

2. Vijeće podržava postavljanje prometnog znaka upozorenja na oštar zavoj. Postavljanje znaka zabrane parkiranja Vijeće ne podržava s obzirom da se radi o privatnom vlasništvu.

3. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost.    



Ad. 3. Zaključak o mogućnosti postavljanja kamera za nadzor brzine na području Mjesnog odbora Medvedgrad – donošenje zaključka

Predsjednik informira vijećnike o predmetu rasprave i odlučivanja.

Vijeće jednoglasno donosi

Z A K LJ U Č A K

o mogućnosti postavljanja kamera za nadzor brzine na području 
Mjesnog odbora Medvedgrad

1. Vijeće Mjesnog odbora Medvedgrad raspravljalo je na prijedlog Tomislava Grmovšeka o mogućnosti postavljanja kamera za nadzor brzine na području Mjesnog odbora Medvegrad.

2. Vijeće podržava prijedlog za postavljanje kamera na kritične prometne točke i ističe tri moguće prioritetne lokacije:
· raskrižje ulice Mikulići i ulice Gorenci (u smjeru Črnomerca)
· ulica Mikulići kod kbr. 74 (u smjeru Črnomerca)
· ulica Mikulići kod kbr. 119 (u smjeru Črnomerca)

3. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost.    




Ad. 4. Zaključak o redovnom korištenju prostorija Mjesnog odbora Medvedgrad - Hrvatska stranka prava – donošenje zaključka

Predsjednik informira vijećnike o predmetu rasprave i odlučivanja.

Vijeće jednoglasno donosi

Z A K LJ U Č A K

o redovnom korištenju prostorija Mjesnog odbora Medvedgrad – 
Hrvatska stranka prava

1. Vijeće je raspravljalo o redovnom korištenju prostorija VMO Medvedgrad

1. Političkoj stranci Hrvatska stranka prava odobrava se redovno korištenje prostora u objektu koji koristi Mjesni odbor Medvedgrad, Mikulići 189, svaki petak u mjesecu  od 19:00 – 21:00 sat.   

1. Prostor iz točke 1. ovog zaključka, koristit će Politička stranka HSP  bez naknade. 

1. Politička stranka HSP  obvezuje se postupati s pažnjom dobrog  gospodara u korištenju prostora.

1.   O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdat će odobrenje o korištenju, a u skladu sa ovim zaključkom.


Ad. 5. Zaključak o prijedlogu osobe za obavljanje poslova Izvršitelja u prostoru Mjesnog odbora Medvedgrad u 2026.

Predsjednik informira vijećnike o predmetu rasprave i odlučivanja.

Vijeće jednoglasno donosi

Z A K LJ U Č A K

o prijedlogu osobe za obavljanje poslova Izvršitelja u prostoru 
Mjesnog odbora Medvedgrad u 2026.

1. Vijeće je raspravljalo o poslovima Izvršitelja u prostoru Mjesnog odbora Medvedgrad u 2026. godini.

1. Vijeće predlaže Nadu Lubenjak kao Izvršitelja u prostoru Mjesnog odbora Medvedgrad.

1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

	



Ad.6. Pitanja, prijedlozi i obavijesti

Predsjednik konstatira zatvaranje sjednice s obzirom da nema više pitanja.

Sjednica završena u 19,50 sati

Zapisnik sastavio: Ivan Dubravac

								
KLASA: 024-08/25-003/2066
URBROJ: 251-13-11-04/018-25-2
Zagreb, 13. studenoga 2025.			

								
	Predsjednik Vijeća

	Mjesnog odbora Medvedgrad

	

	Mario Tudjek




 MO Medvedgrad, izvješće o glasovanju, 13. studenoga 2025.

